**BENDRADARBIAVIMO,**

**ĮGYVENDINANT PROJEKTĄ „MOKINIŲ UGDYMOSI PASIEKIMŲ GERINIMAS, DIEGIANT KOKYBĖS KREPŠELĮ**“,

 **KETINIMŲ PROTOKOLAS**

\_\_\_\_\_\_\_

(data)

Plungė

(vieta)

Ugdymo plėtotės centras (įmonės kodas 302430498, M. Katkaus g. 44, Vilnius), atstovaujamas direktorės Monikos Bilotienės, veikiančios pagal įstaigos nuostatus, ir Plungės rajono savivaldybė, juridinio asmens kodas 111104268, atstovaujama Plungės rajono savivaldybės mero Audriaus Klišonio, veikiančio pagal Plungės rajono savivaldybės tarybos veiklos reglamentą, patvirtintą Plungės rajono savivaldybės tarybos 2015 m. kovo 26 d. sprendimu Nr. T1-44, toliau vadinami – Šalimis, būdami abipusiai suinteresuoti veikti bendrai ir kooperuoti savo žmogiškuosius išteklius, pastangas ir darbą projekto „Mokinių ugdymosi pasiekimų gerinimas, diegiant kokybės krepšelį“ (toliau – Projektas), vykdomo pagal 2014–2020 metų Europos Sąjungos fondų Investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ ESFA-09.2.1-V-719 priemonę „Kokybės krepšelis“, įgyvendinimui, susitaria:

1. Laikytis Šalims tenkančių įsipareigojimų, numatytų Kokybės krepšelio skyrimo bendrojo ugdymo mokykloms tvarkos apraše, patvirtintame Lietuvos Respublikos švietimo ir mokslo ministro 2018 m. rugpjūčio 28 d. įsakymu Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“ ir LR švietimo ir mokslo ministro 2018 m. spalio 12 d. įsakymu Nr. V-818 „Dėl kokybės krepšelio dydžių nustatymo“ nustatytų krepšelio dydžių.
2. Užtikrinti sąlygas mokykloms, nurodytoms LR švietimo ir mokslo ministro 2018 m. lapkričio 13 d. įsakymu Nr. V-888 „Dėl stiprią geros mokyklos požymių raišką turinčių mokyklų sąrašo ir silpną geros mokyklos požymių raišką turinčių mokyklų sąrašo patvirtinimo“ sudarytame sąraše, dalyvauti Projekte.
3. Informuoti savo partnerius ir pavaldžias įstaigas apie Projektą ir prireikus įtraukti į Projekto vykdymą.
4. Nuolat rinkti ir keistis informacija bei duomenimis, reikalingais Projektui įgyvendinti.
5. Šalys patvirtina, kad yra įgaliotos derėtis ir pasirašyti šį Protokolą, bei pareiškia, jog joms nėra žinomos jokios aplinkybės ar faktai, dėl kurių Protokolo įgyvendinimas būtų neįmanomas.
6. Šalys pareiškia, kad detalūs kiekvienos Šalies įsipareigojimai Projekte bus įtvirtinti atskira partnerystės sutartimi. Ji bus sudaroma, Ugdymo plėtotės centrui pasirašius sutartį su Europos Sąjungos Struktūrinių fondų agentūra. Šis Protokolas galioja iki partnerystės sutarties pasirašymo.
7. Visi ginčai, kylantys iš šio Protokolo turinio, sprendžiami Šalių derybomis. Šalims nesusitarus, ginčas gali būti sprendžiamas LR įstatymų nustatyta tvarka.
8. Protokolas įsigalioja, kai jį pasirašo abi Šalys.
9. Protokolas sudaromas dviem egzemplioriais, turinčiais vienodą juridinę galią.
10. Šalių parašai:

**Ugdymo plėtotės centras: Plungės rajono savivaldybė:**

Įmonės kodas 302430498 Įstaigos kodas 11104268

M. Katkaus g. 44, Vilnius Vytauto g. 12, Plungė

A. s. Nr. LT49 7300 0101 1815 1770 Tel. (8 448) 73 111

tel. (8 5) 275 2362; faks. (8 5) 272 4315,

el. p. info@upc.smm.lt

DirektorėSavivaldybės meras

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

Monika Bilotienė Audrius Klišonis

(parašas) (parašas)

A.V. A.V.